{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":14,"n_cols":6,"rows_kept":14,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Obrazac prethodne procjene za Zakon o izmjenama i dopunama Zakona o socijalnoj skrbi "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"UDRUGA ZA PRUŽANJE SOCIJALNIH USLUGA I USLUGA STRUČNIH RADNIKA SVI ZAJEDNO ","PRILOG 1. OBRAZAC PRETHODNE PROCJENE ","Na dan 28. veljače  2023. ukupno je 46 450  korisnika prava na zajamčenu minimalnu naknadu.    30 posto ili više od ove brojke su radno sposobni mladi ljudi ,  prijavljeni na zavod za zapošljavanje i odbijaju poslove , imaju dječje doplatke , socijalne trgovine, pomoć od županije , smanjen trošak vrtićkih usluga jer su\" socijalno ugroženi\" , potpore za energente, jednokrtatne novčane pomoći .... kad se to sve uzme u obzir imaju prihode  i pomoć veće od većine zaposlenih, i  naravno da je to na trošak Države tj. nas zaposlenih.  Svakako napraviti reviziju , uvrstiti  Zakon za takve skupine ili u Zavod za zapošljavanje  vremenski period za tržište rada  , te taj novac dati potrebitijima npr. djecu s poteškoćama u razvoju ili ranjive skupine , starije i bolesne itd..... Postoje u sustavu osobe koje koriste ova prava a radno su sposobni. Govorimo isključivo  o mlađoj  nezaposlenoj  populaciji koja je radno sposobna da nas nebi shvatili krivo.","Primljeno na znanje","Primljeno na znanje"]
[2,"Savez udruga pružatelja usluge organiziranog stanovanja","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","POTREBNO USKLAĐIVANJE ZAKONA S NOVIM ZAKONOM O OSOBNOJ ASISTENCIJI U ODNOSU NA OSTVARENJE PRAVA NA OSOBNU INVALIDNINU\nUsluga organiziranog stanovanja namijenjena je prvenstveno osobama s invaliditetom koje nemaju mogućnost života u zajednici unutar vlastite obitelji. Ova usluga za cilj ima omogućiti korisnicima da žive u zajednici uz podršku u stanovanju. Sukladno Članku 51. Zakona osobe s invaliditetom koje koriste uslugu organiziranog stanovanja ne ostvaruju pravo na osobnu invalidninu.    \nPojam osobe invalidnine\nČlanak 50.\nPravo na osobnu invalidninu priznaje se djetetu i osobi kod koje je utvrđen četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja, a u svrhu zadovoljavanja životnih potreba za uključivanje u svakodnevni život zajednice.\n\nPo svojoj definiciji, osobna invalidnina je namijenjena zadovoljavanju životnih potreba za uključivanje u svakodnevni život zajednice.   \nUsluga organiziranog stanovanja nije usluga smještaja nego usluga podrške u stanovanju u zajednici.  Korisnici ove usluge, jednako kao i korisnici koji primaju uslugu boravka u zajednici, oni koji imaju njegovatelja ili ostvaruju pravo na uslugu osobnog asistenta, žive u zajednici te također imaju životne potrebe za uključivanjem u zajednicu (npr. pohađanje tečajeva, odlasci na izlete, članarina u teretani...) za koje nisu kroz samu uslugu organiziranog stanovanja osigurani potrebni resursi.  \nStoga se predlaže brisanje riječi „ili organiziranog stanovanja“ iz članka 51. stavak 1.","Nije prihvaćen","Usluga organiziranog stanovanja ne obuhvaća samo smještaj već je socijalna usluga kojom se  osigurava stanovanje u stambenoj jedinici uz stalnu ili povremenu stručnu i drugu pomoć i potporu u osiguravanju osnovnih životnih potreba te socijalnih, radnih, kulturnih, obrazovnih, rekreacijskih i drugih potreba radi uspostavljanja i održavanja njihovih socijalnih uloga, izjednačavanja njihovih mogućnosti, poboljšanja kvalitete života, poticanja aktivnog i samostalnog življenja te socijalnog uključivanja, ovisno o potrebama korisnika."]
[3,"Savez udruga pružatelja usluge organiziranog stanovanja","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","POTREBNO USKLAĐIVANJE ZAKONA S NOVIM ZAKONOM O OSOBNOJ ASISTENCIJI U ODNOSU NA INDIVIDUALNU PODRŠKU DOSTUPNU OSOBAMA S 3. I 4. STUPNJEM INTELEKTUALNIH TEŠKOĆA KOJE KORISTE USLUGU ORGANIZIRANOG STANOVANJA\n\nZakon o osobnoj asistenciji prepoznaje pravo osoba s intelektualnim teškoćama na individualnu podršku.  Osobe s intelektualnim teškoćama koje žive s obitelji uz do 88 sati osobne asistencije mjesečno mogu primati i uslugu boravka. Zakonom o osobnoj asistenciji se predlaže da osoba s intelektualnim teškoćama koja ima njegovatelja (ukoliko se radi o dvočlanom kućanstvu ili njegovatelj skrbi za više osoba s invaliditetom) ostvaruje pravo na do 22 sata usluge osobne asistencije mjesečno.  \nKako bi se spriječila diskriminacija korisnika usluge organiziranog stanovanja u odnosu na korisnike usluge osobne asistencije potrebno je u Zakonu osigurati jednako pravo na individualnu podršku svim osobama sukladno stupnju intelektualnog oštećenja, bez obzira da li u zajednici žive uz podršku obitelji ili usluge organiziranog stanovanja.  \nUsluga organiziranog stanovanja je u Zakonu opisana u samo tri članka (Članak 106. kojim je u tri paragrafa opisan sadržaj usluge, članak 107. u kojem se navode korisničke skupine  te članak 108. kojim se navode mogući pružatelji ove usluge).  Pošto se radi o usluzi kojom se korisnicima pruža sveobuhvatna podrška za život u zajednici (osiguravanje zadovoljavanja životnih potreba uključujući i stambeno zbrinjavanje) predlažemo da se usluga organiziranog stanovanja dodatno definira jer postojeća definicija ne daje dovoljno jasne smjernice u odnosu na pravo korisnika na individualnu stručnu podršku kao i individualnu podršku asistenta van stambenog prostora, a s ciljem usklađivanja s pravom na individualnu podršku koja se osobama s invaliditetom omogućuje Zakonom o osobnoj asistenciji.  \nPravilnikom o mjerilima za pružanje socijalnih usluga (NN 110/22) definiran je obuhvat sadržaja usluge organiziranog stanovanja: Organizirano stanovanje je socijalna usluga kojom se osigurava stanovanje u stambenoj jedinici uz stalnu ili povremenu stručnu i drugu pomoć i potporu u osiguravanju osnovnih životnih potreba te socijalnih, radnih, kulturnih, obrazovnih, rekreacijskih i drugih potreba radi uspostavljanja i održavanja njihovih socijalnih uloga, izjednačavanja njihovih mogućnosti, poboljšanja kvalitete života, poticanja aktivnog i samostalnog življenja te socijalnog uključivanja, ovisno o potrebama korisnika.   \nPotrebno osoblje za zadovoljavanje osnovnih životnih potreba skupine korisnika s invaliditetom koji žive u jednoj stambenoj jedinici, sukladno razinama podrške određuje navedeni Pravilnik no istim se, zbog nedovoljno jasno definirane usluge organiziranog stanovanja u Zakonu, ne definira osoblje potrebno za zadovoljavanje ostalih potreba korisnika koje je potrebno zadovoljiti individualno van stambenog prostora (omogućavanje mobiliteta i kretanja, pratnja i pomoć u različitim socijalnim aktivnostima, podrška u radnim aktivnostima...).\nSukladno navedenom Pravilniku osoba s intelektualnim teškoćama koja koristi uslugu organiziranog stanovanja, ostvaruje pravo na manje od 2 sata individualne stručne podrške tjedno a kako u pravilu dijeli  stambeni prostor s drugim korisnicima, uopće ne ostvaruje pravo na individualnu podršku asistenta van stambenog prostora. Usporedbe radi, osoba s 3. ili 4. stupnjem intelektualnih teškoća koja živi u zajednici može primiti do 88 sati individualne podrške osobnog asistenta te do 5 sati tjedno usluge individualne psihosocijalne podrške. \nUz to osoba s intelektualnim teškoćama koja živi u zajednici (sa ili bez obitelji) može ostvariti pravo na uslugu osobne asistencije i ako koristi uslugu boravka.  \n„... Nije riječ „samo“ o življenju u određenoj zgradi ili okruženju; ponajprije je riječ o očuvanju osobnog izbora i autonomije uslijed nametanja određenog načina života i stanovanja. Velike ustanove s više od sto štićenika i manji domovi s pet do osam pojedinaca, pa čak ni pojedinačni domovi ne mogu se nazivati uređenjima neovisnog življenja ako imaju neke druge elemente koji odgovaraju definiciji ustanova ili institucionalizacije. Iako se institucionalizirani oblici skrbi mogu razlikovati s obzirom na veličinu, naziv i način na koja su organizirana, postoje određeni određujući elementi, kao što su obvezno dijeljenje asistenata s drugim osobama i nepostojanje ili ograničeni utjecaj na to od koga se mora prihvatiti pomoć... manjak kontrole nad svakodnevnim odlukama; manjak izbora kod odluke s kim će se živjeti; krutost rutine neovisno o osobnoj volji i preferencijama; istovjetne aktivnosti na istom mjestu za skupine osoba pod autoritetom određene osobe; paternalistički pristup pružanju usluga; nadzor nad uređenjem življenja; te često također nerazmjer osoba s invaliditetom koje zajedno žive u istom okruženju. Institucionalna okruženja također mogu pružati osobama s invaliditetom određeni stupanj izbora i kontrole; međutim, ovi su izbori ograničeni na određena područja života i ne mijenjaju segregacijsku narav ustanova...“ (Opći komentar br. 5 (2017.) o neovisnom življenju i uključenosti u zajednicu).\n\nStoga se predlažu naredne promjene članka 106:\nSadržaj usluge organiziranog stanovanja\nČlanak 106.\n(1) Organizirano stanovanje je socijalna usluga kojom se osobama iz članka 107. ovoga Zakona osigurava stanovanje u stambenoj jedinici uz stalnu ili povremenu stručnu i drugu pomoć i potporu u osiguravanju osnovnih životnih potreba uz osiguravanje individualne podrške za zadovoljavanje socijalnih, radnih, kulturnih, obrazovnih, rekreacijskih i drugih potreba radi uspostavljanja i održavanja njihovih socijalnih uloga, izjednačavanja njihovih mogućnosti, poboljšanja kvalitete života, poticanja aktivnog i samostalnog življenja te socijalnog uključivanja, ovisno o potrebama korisnika.\n(2) Stambena jedinica iz stavka 1. ovoga članka može biti obiteljska kuća ili stan u obiteljskoj kući ili zgradi u lokalnoj zajednici.\n(3) U jednoj stambenoj jedinici može se pružati socijalna usluga za najviše osam korisnika a najviše pet korisnika kada se radi o osobama s invaliditetom.\n(4) Podršku u stanovanju skupini od do 5 korisnika s invaliditetom pruža od 0,3 do 5 asistenata, sukladno procijenjenoj potrebi za podrškom.\n(5 ) Za podršku u zadovoljavanju socijalnih, radnih, kulturnih, obrazovnih, rekreacijskih i drugih potreba radi uspostavljanja i održavanja njihovih socijalnih uloga, izjednačavanja njihovih mogućnosti, poboljšanja kvalitete života, poticanja aktivnog i samostalnog življenja te socijalnog uključivanja, ovisno o potrebama korisnika, ostvaruje pravo na 44 sata mjesečno (10 sati tjedno) individualne podrške asistenta te 18 sati mjesečno (4 sata tjedno) individualne podrške stručnog osoblja.","Nije prihvaćen","Zakon o socijalnoj skrbi je opći propis kojim se uređuje sustav socijalne skrbi, dok je Zakon o osobnoj asistenciji poseban propis kojim je uređena usluga osobne asistencije.\nNačin pružanja usluge te potrebno osoblje detaljno je propisano Pravilnikom o mjerilima za pružanje socijalnih usluga (NN 110/22).\nTakođer, istim Pravilnikom je propisano više razina podrške ovisno o individualnim potrebama korisnika, a ista obuhvaća I aktivnosti izvan prostora stanovanja."]
[4,"Savez udruga pružatelja usluge organiziranog stanovanja","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","POTREBNO USKLAĐIVANJE ZAKONA S NOVIM ZAKONOM O OSOBNOJ ASISTENCIJI U ODNOSU NA SUDJELOVANJE KORISNIKA U PLAĆANJU USLUGE\nUN Konvencija o pravima osoba s invaliditetom definira pravo OSI na odgovarajući životni standard za njih i njihove obitelji, uključujući i uživanje tog prava bez diskriminacije na osnovi invaliditeta, stoga je jasno da je uvođenje participacije od strane OSI, a pogotovo i obveznika uzdržavanja, primjer nepoštivanja ovih odredbi UN Konvencije o pravima osoba s invaliditetom. Budući da se radi o osobama s najtežim invaliditetom (3. i 4. stupanj), a nedvojbeno je da te osobe imaju dodatne velike troškove, smanjene mogućnosti stjecanja prihoda, vlasništva, imovine i sl., a time i opasnost da nakon višegodišnjeg participiranja za usluge organiziranog stanovanja ostanu bez ikakvih sredstava.\nKako bi se Zakon uskladio sa Zakonom o osobnoj asistenciji potrebno je, iz istih razloga zbog kojih je to učinjeno i u Zakonu o osobnoj asistenciji, regulirati participaciju korisnika u cijeni socijalne usluge na koju ostvaruje pravo temeljem rješenja nadležnog tijela na 0-2% dok se kao mjerilo prihoda koristi prosječna neto plaća u RH isplaćena u prethodnoj godini.     \nPredlaže se brisanje članaka 120, 122, 123.\nPredlaže se usklađivanje narednih članaka Zakona sa Zakonom o osobnoj asistenciji za sve usluge koje su namijenjene osobama s invaliditetom:\nSudjelovanje korisnika u plaćanju usluge\nČlanak 121.\n(1) Korisnik iz članka 120. stavka 1. ovoga Zakona koji uslugu koristi temeljem rješenja ili uputnice nije dužan sudjelovati u plaćanju usluge ukoliko su mu prihodi niži od prosječne neto plaće isplaćene u Republici Hrvatskoj u prethodnoj godini.\n(2) Ukoliko su prihodi korisnika iz stavka 1. ovoga članka viši od prosječne neto plaće isplaćene u Republici Hrvatskoj u prethodnoj godini dužan je sudjelovati u plaćanju cijene usluge u iznosu od 1% cijene usluge, a ukoliko su prihodi korisnika viši od dvije prosječne neto plaće isplaćene u Republici Hrvatskoj u prethodnoj godini dužan je sudjelovati u plaćanju cijene usluge u iznosu od 2% cijene usluge.\n(3) U iznos prihoda kojima je korisnik dužan sudjelovati u plaćanju cijene usluge ne uračunava se iznos koji korisnik plaća za uzdržavanje člana obitelji, prema zakonu kojim se uređuju obiteljski odnosi.\n\nOdlučivanje o sudjelovanju u plaćanju usluge\nČlanak 124.\nO iznosu sudjelovanja korisnika u cijeni plaćanja usluge odlučuje se rješenjem o priznavanju prava na uslugu ili uputnicom kojom se odobrava korištenje usluge.\n\nPlaćanje usluge na teret Ministarstva\nČlanak 125.\nAko korisnik nije obvezan sudjelovati u plaćanju cijene usluge sukladno članku 121. stavku 1. ovoga Zakona, plaćanje pune cijene usluge tereti sredstva Ministarstva.","Nije prihvaćen","Zakonom o osobnoj asistenciji kao lex specialis uredit će se  isključivo socijalna usluga osobne asistencije"]
[5,"Savez udruga pružatelja usluge organiziranog stanovanja","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","POTREBNO REDEFINIRANJE INSTITUTA ZABILJEŽBE \nKako bi se postigao ujednačen pristup te usklađenost sa Zakonom o osobnoj asistenciji potrebno je iz članka 121. Zakona brisati dio koji se odnosi na sudjelovanje korisnika u cijeni usluge imovinom koja ne služi njemu ili članovima njegova kućanstva za podmirenje osnovnih životnih potreba.   \nPotrebno je i u potpunosti brisati članak 123. Sudjelovanje obveznika uzdržavanja u cijeni socijalne usluge te revidirati članke 292-302.  \nTakođer je potrebno definirati status korisnika kojima je već stavljena zabilježba na imovinu te mjere koje će se poduzeti da se navedena praksa obustavi te se već stavljene zabilježbe revidiraju.","Djelomično prihvaćen","Zakonom o osobnoj asistenciji kao lex specialis uredit će se  isključivo socijalna usluga osobne asistencije"]
[6,"GRAD ZAGREB ","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi",{"$cut":{"chars":18622,"head":"Obzirom na najavu donošenja Zakona o izmjenama i dopunama Zakona o socijalnoj skrbi, slobodni smo uputiti na razmatranje prijedloge koji se u najvećoj mjeri odnose na nadležnost jedinica lokalne i područne (regionalne) samouprave odnosno Grad Zagreb.\nU nastavku slijede prijedlozi izmjena i dopuna pojedinih članaka Zakona o socijalnoj skrbi (Narodne novine 18/22, 46/22 i 119/22) s obrazloženjima kako bi pri izradi konačnog prijedloga nacrta Zakona o izmjenama i dopunama Zakona o socijalnoj skrbi bili uzeti u razmatranje. \n\nČlanak 36. Rad za opće dobro bez naknade\nVAŽEĆI ČLANAK \n(1) Jedinice lokalne i područne (regionalne) samouprave odnosno Grad Zagreb dužni su organizirati rad za opće dobro bez naknade za radno sposobne i djelomično radno sposobne samce ili članove kućanstva koji su korisnici prava na zajamčenu minimalnu naknadu te snositi troškove za provedbu rada za opće dobro i zaštite na radu.\n(2) Rad za opće dobro bez naknade izvršava se na temelju ugovora kojim se određuje trajanje rada, mjesto obavljanja rada, opseg i vrsta posla.\n(3) Radno sposoban i djelomično radno sposoban samac ili član kućanstva koje je korisnik prava na zajamčenu minimalnu naknadu dužan je odazvati se pozivu jedinice lokalne i područne (regionalne) samouprave odnosno Grada Zagreba za sudjelovanje u radovima za opće dobro bez naknade.\n(4) Odredba stavka 3. ovoga članka ne odnosi se na osobe iz članka 26. ovoga Zakona.\n(5) U radovima za opće dobro bez naknade osobe iz stavka 3. ovoga članka mogu sudjelovati od 60 do 90 sati mjesečno.\nPRIJEDLOG\nPredlaže se nadopuna članka 36. na način da se iz radova za opće dobro bez naknade osim osoba iz članka 26. izuzmu i osobe koje zbog opravdanih okolnosti nisu u mogućnosti sudjelovati u radovima za opće dobro bez naknade. Predlaže se da se pod opravdanim okolnostima smatra teže oštećenje zdravlja korisnika ili člana obitelji o kojemu korisnik brine ili drugi opravdani razlozi koje utvrđuje Hrvatski zavod za socijalni rad.\nOpravdane okolnosti:\nTeže oštećenje zdravlja\nZnatan dio korisnika zajamčene minimalne naknade prema popisima Hrvatskog zavoda za socijalni rad ima teža fizička i psihička oštećenja te su u stalnoj kontroli liječnika, terapiji medikamentima ili u postupku rehabilitacije. U pravilu su takvi korisnici upućeni na vještačenje radi utvrđivanje radne sposobnosti te se za njih očekuje nalaz vještačenja, međutim postoji velik broj korisnika koji nije upućen na vještačenje, a boluju od višestrukih zdravstvenih oštećenja. Nadalje, znatan dio korisnika nije se u mogućnosti uključiti u radove za opće dobro bez naknade zbog teže bolesti nekog od članova obitelji, najčešće djeteta ili roditelja, ali ima i korisnika koji isto tako brinu o teže bolesnom drugom srodniku.\nDrugi opravdani razlozi\nKorisnici koji su u nekom obliku osposobljavanja ili prekvalifikacije, također nisu  u mogućnosti sudjelovati u radovima za opće dobro bez naknade. \nNadalje, kategorija beskućnika kao i korisnici koji su zbog elementarnih nepogoda ostali bez uporabnog stambenog prostora te žive izvan grada Zagreba nemaju mogućnost sudjelovati u navedenim radovima.\n\nČlanak 41. Korisnici naknade za troškove stanovanja\nVAŽEĆI ČLANAK\n(1) Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.\n(2) Troškovi stanovanja u smislu ovoga Zakona odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.\n(3) Jedinica lokalne samouprave dužna je korisnicima prava na zajamčenu minimalnu naknadu priznati pravo na troškove stanovanja.\nPRIJEDLOG\nPredlaže se u stavku 2. članka 41. u naknadu za troškove stanovanja uključiti i troškove pričuve za one korisnike naknade za troškove stanovanja koji su vlasnici nekretnine. Naime, jedan dio korisnika naknade za troškove stanovanja ima režijske"}},"Nije prihvaćen","Komentar je primljen na znanje i dodatno će se razmotriti u postupku cjelovite analize socijalnih naknada u pripremi izmjena Zakona o socijalnoj skrbi radi funkcionalnog objedinjavanja socijalnih naknada koje je prema Nacionalnom planu oporavka i otpornosti planirano u 2024. godini.\nS obzirom na to da su po svojoj prirodi sredstva pričuve doprinos i isključivo vlasništvo suvlasnika zgrade prijedlog se ne prihvaća. \n \nS obzirom na to da se pravo na zajamčenu minimalnu naknadu kao socijalne naknade za podmirenje osnovnih životnih potreba priznaje socijalno najugroženijim građanima isto smatramo dovoljnim razlogom za priznavanje prava na troškove stanovanja.\n\nS obzirom na to da je Uredba o kriterijima za stjecanje statusa ugroženih kupaca energije iz umreženih sustava kao podzakonski akt donesena za provedbu Zakona o energiji isto nije moguće propisati Zakonom o socijalnoj skrbi. \n\nKomentar je primljen na znanje i dodatno će se razmotriti prilikom pripreme zakona kojim će se urediti inkluzivni dodatak.\n\nKomentar je primljen na znanje i dodatno će se razmotriti prilikom pripreme zakona kojim će se urediti inkluzivni dodatak.\n\nPrijedlog se prihvaća u dijelu prava na smještaj u kriznim situacijama na način da se u članku 112. stavku 2. točki 9. i 10. riječ: „odrasloj“ briše.\n\nKomentar je primljen na znanje\n\nPrijedlog se prihvaća u dijelu zabrane rada ili prekida pružanja usluge na način da pružatelj socijalne usluge smještaja kojem je zabranjen rad ne smije nastaviti s pružanjem usluge smještaja niti podnijeti novi zahtjev za utvrđivanje ispunjenosti mjerila za pružanje socijalne usluge smještaja  najmanje tri godine od dana pravomoćnosti rješenja o zabrani rada.\n\nKomentar je primljen na znanje."]
[7,"MARIO DEDIĆ","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","poštovani Ana Dokmanić iCristian Vuger institut same zabilježbe nije donio nista dobro nego samo otimanje prava na vlasnistvo koje su sami korisnici imali godinama i sada prema danasnjem zakonu država zeli otimati pravo vlasnistva na jedinu nekretninu jer oćigledno nema dovoljno svojih nekretnina.Nadalje svaki korisnik socijalne pomoci je odustao od tog prava ne sto su imali i to malo sto im je drzava davala nego zato sto nemaju posao sto nemaju najosnovnija sredstva za život i sada još da svoju jedinu nekretninu moraju dati u ruke drzavi koja je duzna voditi računa o ljudima kojima je pomoc zaista potrebna,Nasljednici imaju prava na vlasnistvo nakon ostavinske rasprave te ujedno nisu dužni nista prema državi te ujedno pomažu svojim roditeljima.Stoga vas molim da se ne stvara negativna slika prema svakom korisniku ZMN i da se svakako ukine institut zabilježbe tj, da se zabilježba ne stavlja na jedinu nekretninu tražim od Ministarstva rada i socijalne politike da se takav članak izmjeni jer niko nezna kako je tim ljudima koji su sada prisiljeni da odustanu od prava iz sustava  socijalne skrbi jer su prisiljeni zbog nekretnine zato molim još jednom da se ne podržava takva vrsta diskriminacije i samog instituta zabilježbe s poštovanjem.","Prihvaćen","Prijedlogom se   redefinira institut zabilježbe u sustavu socijalne skrbi kako bi se otklonile administrativne prepreke za priznavanje prava na zajamčenu minimalnu naknadu te olakšalo priznavanje prava na zajamčenu minimalnu naknadu, kao osnovnu socijalnu naknadu"]
[8,"Ana Dokmanić","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","Poštovani,\nsvakako skrećem pozornost vezano za članak Zakona koji se odnosi na zabilježbu da ostane na snazi, jer je donio pozitivan učinak te ističe načelo supsidijarnosti i načelo socijalne pravičnosti -  pronalazak pomoći iz vlastitih mogućnosti i  obitelji, a tek nakon toga pomoć iz sustava socijalne skrbi. Institut zabilježbe nije negativan, konačan i apsolutan - jer država ne otima nekretnine. Smatram pozitivnim stavljanje zabilježbe na sve nekretnine, te moj prijedlog je da se donese pravilnik kojim će se razraditi postupanje područnih ureda, točnije ujednačiti postupanja - u kojim slučajevima dolazi do otpisa duga, u kojim slučajevima dolazi do naknade štete, kada se zabilježba briše ili ne briše. Ukidanjem zabilježbe na nekretnine stvoriti će se prostor za manipulaciju i iskorištavanje sustava, na način da će se skrb za ranjive skupine u obitelji isključivo prebaciti na sustav, te će se rasteretiti obveznici uzdržavanja, točnije omogućiti će im se da postanu pasivniji u brizi za svoje članove obitelji. Nadalje, svi korisnici koji su odustali od zajamčene minimalne naknade ili usluge smještaja \"radi zabilježbe\", pronašli su drugačije rješenje što daje naslutiti da nisu ovisili o pomoći sustava.","Prihvaćen","Primjena Zakona ukazala je potrebu intervencije i u dijelu instituta povrata iznosa isplaćenih na ime prava na zajamčenu minimalnu naknadu kao i instituta zabilježbe u sustavu socijalne skrbi, koji se u slučaju priznavanja prava na zajamčenu minimalnu naknadu pokazao kao ozbiljna administrativna prepreka u priznavanju zajamčene minimalne naknade kao osnovne socijalne naknade koja se priznaje radi podmirenja osnovnih životnih potreba Napuštanjem obveze povrata isplaćenih iznosa na ime prava na zajamčenu minimalnu naknadu i brisanjem upisa zabilježbe olakšava se priznavanje prava na zajamčenu minimalnu naknadu, kao osnovnu socijalnu naknadu kao i na prava na uslugu smješta i organizirano stanovanje, redefiniranjem instituta zabilježbe u sustavu socijalne skrbi"]
[9,"DARIA KLJAK","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","Poštovani, \nObzirom kako se za 1. srpnja 2023. planira  stupanje na snagu Zakona o osobnoj asistenciji kada se planira edukacija stručnjaka koji će navedeni posao i obavljati. Smatram da je neophodna edukacija/ upoznavanje dionika koji će po navedenim odredbama morati i postupati. ?","Prihvaćen","Komentar je primljen na znanje"]
[10,"CRISTIAN VUGER","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","Poštovani, \nNeovisno o medijskom pritisku u praksi se je pokazalo kako je odredba o zabilježbi nad jedinom nekretninom donijela više pozitivnih nego negativnih stvari. Budući pravni nasljednici nekretnina korisnika su se aktivirali te počeli pružati potrebnu pomoć i njegu kao obveznici uzdržavanja, što su prije izbjegavali činiti. Ukoliko se odredba vrati na staro, kako je bila prije Zakona o socijalnoj skrbi (NN 18/22), dio korisnika će se vratiti u sustav, a sama djeca (a i ostali pravni nasljednici) će se ponovno pasivizirati. Prijedlog je da odredba ostane na snazi.","Nije prihvaćen","Primjena Zakona ukazala je potrebu intervencije i u dijelu instituta povrata iznosa isplaćenih na ime prava na zajamčenu minimalnu naknadu kao i instituta zabilježbe u sustavu socijalne skrbi, koji se u slučaju priznavanja prava na zajamčenu minimalnu naknadu pokazao kao ozbiljna administrativna prepreka u priznavanju zajamčene minimalne naknade kao osnovne socijalne naknade koja se priznaje radi podmirenja osnovnih životnih potreba Napuštanjem obveze povrata isplaćenih iznosa na ime prava na zajamčenu minimalnu naknadu i brisanjem upisa zabilježbe olakšava se priznavanje prava na zajamčenu minimalnu naknadu, kao osnovnu socijalnu naknadu kao i na prava na uslugu smješta i organizirano stanovanje, redefiniranjem instituta zabilježbe u sustavu socijalne skrbi"]
[11,"MARIO DEDIĆ","PRILOG 1. OBRAZAC PRETHODNE PROCJENE ,\nZakon o izmjenama i dopunama Zakona o socijalnoj skrbi","Poštovani nakon pritiska samih građana i novinara napokon krećete u izmjenu Zakona o socijalnoj skrbi gdje će se maknuti odredba članka 293 vezano za zabiljžbu na jedinu nekretninu samog korisnika ZMN.Predlaže se što hitnije donošenje izmjene samog zakona jer je jasno vidljivo da je puno korisnika odustalo od ZMN ,ili jednostavno su bili prisiljeni pristati na takvu odluku kako ne bi izgubili pravo na ZMN.Moj prijedlog glasi što hitnije donošenje novog Zakona o socijalnoj skrbi,te jasno provjeriti koliko je korisnika odustalo od ZMN te poduzeti korake i pozvati sve te korisnike po centrima kako bih si takvi građani napravili ponovno novi zahtjev za ZMN i da im se odobri po hitnom postupku bez odgađanja.","Prihvaćen","Prijedlogom se   redefinira institut zabilježbe u sustavu socijalne skrbi kako bi se otklonile administrativne prepreke za priznavanje prava na zajamčenu minimalnu naknadu te olakšalo priznavanje prava na zajamčenu minimalnu naknadu, kao osnovnu socijalnu naknadu"]